b'\n_START_ARTICLE_\nPillikemittari\n_START_SECTION_\nKoko ja ulkon\xc3\xa4k\xc3\xb6\n_START_PARAGRAPH_\nPillikemittari on pienikokoinen, melko tumma mittariperhoslaji. Etusiivet ovat pohjav\xc3\xa4rilt\xc3\xa4\xc3\xa4n l\xc3\xa4hes tasaisen tummanruskeat. Etusiiven poikki mutkittelevana kulkeva ulompi poikkiviiru erottuu selv\xc3\xa4sti valkoisena, ja sen keskell\xc3\xa4 kulkeva ohut tumma juova jakaa poikkiviirun kahteen, l\xc3\xa4hes yht\xc3\xa4 leve\xc3\xa4\xc3\xa4n osaan. My\xc3\xb6s sisempi poikkiviiru on kaksinkertainen ja pohjav\xc3\xa4ri\xc3\xa4 vaaleampi. Aivan etusiiven k\xc3\xa4rkiosassa aaltoviirun etureuna muodostaa valkoisen, voimakkaasti mutkittelevan laikun. Siiven ulkoreunassa on lyhyit\xc3\xa4, mustia pitkitt\xc3\xa4isi\xc3\xa4 juovia. Takasiivet ovat tasaisen harmaanruskeat ja poikkiviiru erottuu niiss\xc3\xa4 heikosti. Siipiv\xc3\xa4li on 14\xe2\x80\x9321 mm.\n_START_SECTION_\nLevinneisyys ja lentoaika\n_START_PARAGRAPH_\nVarsin laajalti levinnyt laji, jota tavataan koko Euroopassa ja levinneisyysalue jatkuu Siperian poikki Pohjois-Amerikkaan. Laji on tavattu jopa Islannista. Perhonen lent\xc3\xa4\xc3\xa4 kes\xc3\xa4kuun loppupuolelta elokuun alkuun, mutta varhain alkaneina kesin\xc3\xa4 elokuussa voi lent\xc3\xa4\xc3\xa4 harvinaisen toisen sukupolven yksil\xc3\xb6it\xc3\xa4.\n_START_SECTION_\nElinymp\xc3\xa4rist\xc3\xb6 ja elintavat\n_START_PARAGRAPH_\nEritt\xc3\xa4in yleinen kulttuuriymp\xc3\xa4rist\xc3\xb6jen y\xc3\xb6perhonen, joka viihtyy niityill\xc3\xa4, puistoissa ja pihapiireiss\xc3\xa4, mutta my\xc3\xb6s v\xc3\xa4hemm\xc3\xa4n kulttuurivaikutteilla paikoilla kuten rannoilla ja metsiss\xc3\xa4. Aikuiset perhoset lent\xc3\xa4v\xc3\xa4t erityisesti iltah\xc3\xa4m\xc3\xa4r\xc3\xa4n aikaan, k\xc3\xa4yv\xc3\xa4t ahkerasti kukilla ja tulevat kirkkaiden valojen luokse. Pohjoisessa laji lent\xc3\xa4nee my\xc3\xb6s p\xc3\xa4iv\xc3\xa4ll\xc3\xa4. Kotelo on talvehtiva vaihe.\n_START_SECTION_\nRavintokasvi\n_START_PARAGRAPH_\nToukka sy\xc3\xb6 monien huulikukkaisten, etenkin pillikkeiden (Galeopsis) kukintoja ja hedelmyst\xc3\xb6j\xc3\xa4.'